Den ypperste prestige i den danske restaurantbranche er på spil, når finalerne i DM for professionelle kokke og tjenere afvikles på søndag 2. marts 2008. Konkurrencerne Årets Kok og Årets Tjener finder sted i Messecenter Herning i forbindelse med den store fødevaremesse, FoodExpo 2008. For første gang nogensinde bliver Årets Kok og Årets Tjener afholdt samtidigt i år. Det betyder, at tjenerne i finalen skal samarbejde med kokkene om at præsentere maden for de særligt udvalgte gæster. De ti kokke-finalister og fem tjener-finalister kommer fra spisesteder i hele Danmark. Nordjylland er repræsenteret med tre kokke. Det er Allan Poulsen, Ruths Hotel i Skagen, Michael Pedersen, Restaurant Glashuset i Hirtshals, og Tonny Kristensen, Restaurant Snerlen i Strandby.

Referat:
Nordjyske komme med i kapløbet om titlen